13. Afsluttende retlig proces vedr. [adresse] (Åben)
Tidl. politisk behandling BY, 22.02.22, pkt. 13
Forventet sagsgang
ØK, BY 
Lovgrundlag
SAGENS INDHOLD
Byrådet skal i denne sag tage stilling til den afsluttende økonomi i forlængelse af, at 
Favrskov Kommune 30. november 2022 tabte retssagen om kommunens 
erstatningskrav som følge af tagkollapset på hal 1 ved [adresse].
Vestre Landsret frifandt Thyssen Stål A/S og LB-Consult A/S fuldt ud og stadfæstede dermed byrettens 
dom. Der er tale om et meget skuffende resultat, som ikke stemmer overens med de vurderinger og skøn, 
som tidligere er blevet foretaget af både advokatfirmaet Bech-Bruun og skønsmanden. 
Bech-Bruun blev engageret i forbindelse med tagkollapset i 2016 til at bistå med den juridiske rådgivning 
og til at føre sagen mod de potentielt erstatningsansvarlige. Som følge af at de indledende rapporter fra 
Andreas Møller indikerede et erstatningsansvar for kollapset, sendte Bech-Bruun i januar 2017 en hastebegæring 
om syn og skøn til Retten i Randers med henblik på at få fastlagt årsagen til kollapset. 
Skønsrapporten, der først forelå 7. juli 2017, viste, at der var flere årsager til tagets kollaps. Skønsmanden 
havde vurderet, at de primære årsager til tagets kollaps var manglende kipningsfastholdelse af stålrammen 
(45%) og manglende nødafløb (35%). Derudover vurderende skønsmanden, at en mindre del af årsagen 
til kollapset kunne henføres til manglende styrke til at bære lette mobile vægge (10%) samt manglende drift 
og vedligehold (10%). [adresse] kunne således i henhold til skønsrapporten henføre det primære 
ansvar til Thyssen Stål A/S, som ansvarlig for den manglende kipningsfastholdelse og manglende styrke til 
at bære lette mobile vægge, og LB-Consult A/S for ansvaret for manglende nødafløb. 
Bech-Bruun blev herefter bedt om at vurdere kommunens videre handlemuligheder. De anbefalede, at 
Favrskov Kommune anlagde en retssag mod Thyssen Stål A/S og LB-Consult A/S ved de almindelige 
domstole. Det var Bech-Bruuns vurdering, at kommunen havde 80% chance for at vinde sagen.
Der blev 27. januar 2022 afsagt dom ved Byretten i Randers. Retten frifandt både Thyssen Stål A/S og [adresse]
Consult A/S for erstatningsansvar. Men dommerne var ikke enige om frifindelsen af LB-Consult A/S. Denne 
ene dommer fandt, at virksomheden kunne gøres ansvarlig for skaden, mens de to andre dommere frifandt 
LB-Consult A/S. Dommen blev afsagt efter stemmeflertallet. 
Bech-Bruun blev bedt om at vurdere byretsdommen og kommunens handlemuligheder. Advokatfirmaet 
konkluderede, at retten ikke havde rettet sig efter hverken skønsrapporten, de supplerede 
skønserklæringer eller skønsmandens besvarelser i øvrigt. Dommen var ikke velbegrundet, og det var 
derfor ikke muligt at udlede, hvorfor retten ikke havde fulgt skønsmandens vurdering. Særligt på baggrund 
af dommernes uenighed om frifindelsen af LB-Consult A/S, og den manglende mærmere begrundelse for 
frifindelsen af Thyssen Stål A/S, var det deres klare anbefaling, at sagen blev anket til Vestre Landsret. 
[adresse]: EMN-2020-24559
Dok-ID: Malthe Søndergaard
Sagsbehandler: lros
Byråd
28. februar 2023  19:00
Vestre Landsret afsagde dom 30. november 2022, hvor de frifandt Thyssen Stål A/S og LB-Consult A/S for 
kommunens erstatningskrav og dermed stadfæstede byrettens dom.
I forhold til LB-Consult A/S vurderer Bech-Bruun, at landsretten indlægger et begreb af egen skyld, idet de 
henviser til et byggemøde, hvor muligheden for at foretage projektering af nødafløb blev drøftet. Dermed 
har kommunen ikke godtgjort, at LB-Consult A/S ved projekteringen har udvist klare professionelle fejl.
Med hensyn til Thyssen Stål A/S lægger Vestre Landsret til grund, at stålrammerne først kollapsede, da 
der var en højere last end det, som de skulle kunne holde til. Landsretten henviser til skønsmandens 
forklaring om tagkonstruktions holdbarhed, som han har beregnet sig frem til via højden af en algevækst 
på kanten af taget. Algevæksten har skønsmanden vurderet som en ”algekant”, der viser, hvor højt vandet 
antageligt har stået på hele taget inden kollapset. På den baggrund og efter skønsmandens forklaring 
lægges det til grund, at tagkonstruktionen faktisk modstod en betydeligt større last, end en korrekt 
projekteret og udført konstruktion skulle kunne, inden kollapset skete. Resultatet er, at landsretten ikke 
finder, at kommunen har godtgjort, at der er årsagsforbindelse mellem de eventuelle projekterings- og 
udførselsmæssige fejl, som Thyssen Stål A/S måtte have udvist, og stålrammernes kollaps.
VURDERING
Teknik og Miljø vurderer, at sagens retlige proces skal afsluttes endeligt med landsrettens dom, idet der 
ikke er mulighed for at anke sagen. 
Sammen med Bech-Bruun er det Teknik og Miljøs vurdering, at retssagens resultat i høj grad skyldes 
skønsmandens vurdering af en ”algekant” på taget og hans beregningsmæssige vurdering af lasten på 
tagkonstruktionen. I de supplerende skønserklæringer blev skønsmanden spurgt ind til omfanget af vand 
på taget og denne ”algekant” og specifikt anmodet om – i det omfang han fandt det nødvendigt – at inddrage 
sagkyndig bistand til besvarelsen. Dette valgte skønsmanden imidlertid ikke at gøre. I forbindelse med 
skønsmandens vidneudsagn i landsretten kom det herefter frem, at han ikke havde noget kendskab til alger 
andet end et generelt kendskab, hvor han sammenlignede det med den snavsede kant, der kan komme i 
en opvaskebalje efter rengøring.
ØKONOMI
Byrådet har 24. januar 2017, 28. marts 2017 og 22. februar 2022 godkendt anlægsbevillinger på i alt 10,8 
mio. kr. til projektering og genopbygning af hal 1 ved [adresse], udgifter til syn og skøn samt 
bistand til den juridiske proces, herunder domstolsførelse. 
Som konsekvens af, at Favrskov Kommune har tabt sagen i landsretten, er kommunen blevet pålagt at 
betale sagsomkostninger til modparterne for sagens førelse i både byret og landsret på ca. 932.000 kr. 
Hertil kommer betaling af retsafgift til landsretten og betaling for vidneafhøring af skønsmanden på i alt ca. 
180.000 kr. I alt 1,12 mio. kr.
Der søges derfor om et tillæg til det afsatte rådighedsbeløb med tilhørende anlægsbevilling på 1,12 mio. 
kr. finansieret af kassen. 
INDSTILLING
Kommunaldirektøren indstiller til Byrådet:
1.
At Byrådet godkender et tillæg til rådighedsbeløbet med tilhørende anlægsbevilling på 1,12 mio. kr. til 
sagsomkostninger og retsafgift, finansieret af kassen.
BESLUTNING
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Dom af 30.11.22 (Vestre Landsret) (3464822)
2.
Dom af 27.01.22 (Byretten) (2570476)
